CELEX: 62021TN0223
Language: lt
Date: 2021-04-27 00:00:00
Title: Byla T-223/21: 2021 m. balandžio 27 d. pareikštas ieškinys byloje SE / Komisija

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/48
            
         
      2021 m. balandžio 27 d. pareikštas ieškinys byloje SE / Komisija
      
      (Byla T-223/21)
      (2021/C 278/69)
      Proceso kalba: anglų
      
         Šalys
      
      
         Ieškovas: SE, atstovaujamas advokatų L. Levi ir M. Vandenbussche
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti sprendimą, kuriuo atmesta ieškovo paraiška užimti pareigas COM/2020/1474, apie kurį ieškovas sužinojo vėliausiai 2020 m. rugsėjo 15 d.;
               
            
                  —
               
               
                  panaikinti 2020 m. spalio 28 d. sprendimą, kuriuo atmestas jo prašymas, grindžiamas Pareigūnų tarnybos nuostatų 90 straipsnio 1 dalimi, dėl jo tinkamumo būti paaukštintam ir paskirtam arba perkeltam (pakeliant lygį) į naują darbo vietą;
               
            
                  —
               
               
                  prireikus, panaikinti 2021 m. sausio 18 d. ir 2021 m. kovo 3 d. sprendimus, kuriais atitinkamai atmesti ieškovo 2020 m. rugsėjo 16 d. ir 2020 m. lapkričio 2 d. skundai;
               
            
                  —
               
               
                  nurodyti atlyginti turtinę žalą, kurią jis patyrė, praradęs galimybę nuo 2020 m. rugsėjo 1 d., kaip nurodyta pareigybės aprašyme, paskirtas į pareigas COM/2020/1474;
               
            
                  —
               
               
                  nurodyti atlyginti turtinę žalą, kurią jis patyrė, praradęs galimybę nuo 2020 m. gegužės 16 d. būti paaukštintas, kaip nurodyta pareigybės aprašyme;
               
            
                  —
               
               
                  nurodyti atlyginti turtinę žalą, kurią jis patyrė, praradęs galimybę tapti nuolatiniu pareigūnu sudalyvavus vidiniam konkurse (kuriame galėjo dalyvauti tik AD 2(b) laikinieji tarnautojai), kaip nurodyta pareigybės aprašyme;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindų grupėmis, kurias sudaro iš viso aštuoni pagrindai.
      Pirma pagrindų grupė susijusi su ieškovo reikalavimais, pateiktais dėl jo paraiškos užimti pareigas COM/2020/1474 atmetimo; antra pagrindų grupė susijusi su ieškovo reikalavimais, pateiktais dėl sprendimo nesuteikti jam galimybės būti paaukštintam, perkeltam į aukštesnį pareigų lygį, perskirtam ir (arba) paskirtam į kitas pareigas.
      
                  1.
               
               
                  Pirmasis pagrindas (pirma pagrindų grupė) grindžiamas tuo, kad apie sprendimą nebuvo pranešta ir sprendimas nebuvo pagrįstas.
                  
                              —
                           
                           
                              Teigiama, kad ieškovas negavo jokio oficialaus pranešimo dėl savo paraiškos užimti pareigas COM/2020/1474 baigties; tai prieštarauja Pareigūnų tarnybos nuostatų 25 straipsnio 2 dalies nuostatoms bei ES pagrindinių teisių chartijos 41 straipsnyje įtvirtintam gero administravimo principui. 2020 m. rugsėjo 15 d. jis sužinojo, kad šias pareigas pradėjo eiti kitas 2(b) laikinasis tarnautojas. Šis sprendimas taip pat nebuvo tinkamai pagrįstas.
                           
                        
            
                  2.
               
               
                  Antrasis pagrindas (pirma pagrindų grupė) grindžiamas tuo, kad ieškovo paraiškos į pareigas COM/2020/1474 atmetimas yra neteisėtas, nes jis grindžiamas Kitų ES tarnautojų įdarbinimo sąlygų (KTĮS) 8 straipsnio 2 dalies ir 10 straipsnio 3 dalies klaidingu aiškinimu – KTĮS 8 straipsnio 2 dalies ir 10 straipsnio 3 dalies, taip pat ieškovo darbo sutarties bei tarnybos interesų pažeidimu.
                  
                              —
                           
                           
                              Iš susirašinėjimo matyti, kad, kaip klaidingai įsitikinusi administracija, laikinasis Komisijos darbuotojas negali būti įdarbintas Komisijoje pagal antrą darbo sutartį kaip laikinasis darbuotojas per jo karjerą ir kad pagal KTĮS 8 straipsnio 2 dalį įdarbintas 2(b) laikinasis darbuotojas gali dirbti tik pagal vieną darbo sutartį. Ieškovo manymu, KTĮS nėra nuostatų, kuriomis galima būtų pateisinti tokį požiūrį.
                           
                        
            
                  3.
               
               
                  Trečiasis pagrindas (pirma pagrindų grupė) grindžiamas nusistovėjusios administracinės tvarkos nepaisymu, nevienodu vertinimu ir diskriminacija dėl amžiaus..
                  
                              —
                           
                           
                              Ieškovas teigia, kad buvo keletas atveju, kai 2(b) laikinieji tarnautojai buvo perskirti į skirtingas darbo vietas ir vykdė skirtingas užduotis bei turėjo kitas pareigas be naujos sutarties, kaip antai pagal Jaunųjų specialistų programą (JSP).
                           
                        
            
                  4.
               
               
                  Ketvirtasis pagrindas (pirma pagrindų grupė) grindžiamas skaidrumo trūkumu, teisės būti išklausytam nepaisymu ir veiksmingos teisinės gynybos nebuvimu.
                  
                              —
                           
                           
                              Teigiama, kad administracija nebuvo skaidri per šią procedūrą. Ji rėmėsi abejotina procedūrine praktika; dėl to ieškovui buvo atsisakyta suteikti teisę būti išklausytam ir ginti savo teises veiksmingai.
                           
                        
            
                  5.
               
               
                  Pirmasis pagrindas (antra pagrindų grupė) grindžiamas KTĮS 8 straipsnio 2 dalies ir 10 straipsnio 3 dalies 8 straipsnio 2 dalies ir 10 straipsnio 3 dalies klaidingu aiškinimu – KTĮS 8 straipsnio 2 dalies ir 10 straipsnio 3 dalies, taip pat ieškovo darbo sutarties bei tarnybos interesų pažeidimu.
                  
                              —
                           
                           
                              Teigiama, kad administracijos pozicija nesuteikti ieškovui galimybės būti paaukštintam, perkeltam į aukštesnį pareigų lygį, perskirtam ir (arba) paskirtam į kitas pareigas yra akivaizdžiai klaidinga ir neturi teisinio pagrindo dėl priežasčių, nurodytų dėl pirmo ginčijamo sprendimo.
                           
                        
            
                  6.
               
               
                  Antrasis pagrindas (antra pagrindų grupė) grindžiamas Komisijos 2(b) laikinųjų darbuotojų nevienodu vertinimu ir diskriminavimu dėl amžiaus.
                  
                              —
                           
                           
                              Dėl ieškovo tinkamumo teikti paraiškas ir būti paskirtas į kitas darbo vietas laikiniesiems tarnautojams (ypač į vietas laikiniesiems tarnautojams pagal KTĮS 2 straipsnio b punktą) ieškovas pažymi, kad administracija remiasi diskriminacine tarp JSP laikinųjų tarnautojų, kurie irgi yra 2(b) laikinieji tarnautojai, ir ieškovo, kuris irgi yra 2(b) laikinasis tarnautojas, praktika.
                           
                        
            
                  7.
               
               
                  Trečiasis pagrindas (antra pagrindų grupė) grindžiamas skirtingų Europos Sąjungos institucijų 2(b) laikinųjų darbuotojų nevienodu vertinimu.
                  
                              —
                           
                           
                              Galimybė būti paaukštintiems 2(b) laikiniesiems tarnautojams buvo pripažinta įvairių Sąjungos institucijų ir organų. Nerengdama paaukštinimo procedūrų ir nesuteikdama tokių pačių teisių į paaukštinimą 2(b) laikiniesiems tarnautojams Europos Komisija tokius laikinuosius tarnautojus vertina mažiau palankiai nei kitos institucijos ir organai.
                           
                        
            
                  8.
               
               
                  Ketvirtasis pagrindas (antra pagrindų grupė) grindžiamas Komisijoje įdarbintų laikinųjų darbuotojų (2(b)) ir kitų laikinųjų darbuotojų kategorijų nevienodu vertinimu.
                  
                              —
                           
                           
                              Dėl paaukštinimo arba priskyrimo prie kito lygio pažymėtina, kad administracija, nerengdama paaukštinimo procedūrų arba neužtikrindama individualių paaukštinimo atvejų, nepalankiai vertina ieškovą (2(b) laikinąjį tarnautoją), palyginti su kitomis laikinųjų tarnautojų kategorijomis (ypač 2(a) ir 2(c)).